b'\n_START_ARTICLE_\nBurundis flagg\n_START_PARAGRAPH_\nBurundis flagg ble tatt i bruk 28. mars 1967. Flagget har et hvitt kryss med en hvit sirkel i midten som deler flagget opp i fire felter, to r\xc3\xb8de og to gr\xc3\xb8nne. Den hvite fargen symboliserer renhet, den gr\xc3\xb8nne fargen h\xc3\xa5p og den r\xc3\xb8de kampen for uavhengighet. I sentrum av den hvite sirkelen er det tre stjerner som st\xc3\xa5r for de tre st\xc3\xb8rste etniske gruppene i Burundi: hutuene, twaene og tutsiene. De tre stjernene st\xc3\xa5r ogs\xc3\xa5 for de tre elementene i nasjonens motto: enhet, arbeid og fremskritt.'